**«Балдырған» санаториялық бөбекжай бақша КММ**

 **Эссе**

 **Тақырып: « МАМАНДЫҒЫМ - МАҚТАНЫШЫМ »**

 **Тәрбиеші: Жәлелова М.О.**

 **Шалқар қаласы - 2021**

Тәрбиеші-ол баланың ішкі дүниесін қалайтын сәулетші.Балабақша тәрбиеші мамандығын кез келген адам бола алмайтыны оны тек тәрбиеші ғана түсінеді.Себебі баланың ішкі дүниесін түсінетін,ерекшелігін байкап, тұлға екенін біліп ұғатын ,талантты тәрбиеші болу керек екенін білемін.Бұл мамандықты таңдар кезінде алдымда еш күмән болған жоқ деп айта аламын.Себебі мұғалім болам деген арманым осы балабақша тәрбиешісіне тірелді.Бұл мамандықты таңдаған адам шыдамды ,білімді, интелегентті инабаттыда иманды адам болу керек.Баланың кез келген сұрағына жауап беруге, оның көңіл күйін байқап ,өз білімін сол балаға құйып үйретуші тәлімгер ,психолог болу керек екені сөзсіз.

 Осы салада жұмыс жасап келе жатқаныма биыл 33 жыл болатын.Бір салады үзіліссіз жұмыс жасағаныма өзім таңқалмаймын. Себебі бұл менің мамандығым мақтанышым ,баламен жұмыс жасай отырып мен сол баламен өсемін,ойнаймын,білім аламын.Осы отыз жыл ішінде алдымнан неше түрлі бала өтті.Кәзіргі таңда менің бірінші жіберген балдарымның көбісі өзіммен бірге ұстаз болып білім ордасында қызмет жасап келеді.Сол балдар қандайда үлкен азамат тұлға болып өскендеріне қарап ішімнен қуаныш сезімі пайда болады.

 Балалар балалық шақтарында нәзік,сұлу қандай таза еді.Өзінше бір әлем еді.Жандары жақсылыққа құмар,арманшыл еді .Осы періштелер қанаттары қайырылмай етіп үлкен өмірге аттанып осындай азамат болып өскенін қарасам менің еңбегім бар екенін түсініп бір марқайып қаламын. Біздің алдымыздағы балдарымыз шынайы таза.Өтірікті айтуды білмейді.«Баласы бар үйдің ұрлығы жатпайды деп» дана халқымыз неге айтқан? Себебі бала біз үшін тазалықпен пәктіктің айнасы. Олар қуанса шын қуанады,ренжіп жыласа шын жылайды.Жандары жалғандықпен жасандылықты білмейді.Не айтсада әділдік пен шындықты айтады.

 Кәзіргі қиын кезеңде ең бастысы баланы еңбекке қабілетті ,зейінді өз ісіне сенімді бала тәрбиелеп шығаруымыз қажет.Себебі жалқау бала ол еш нәрсеге қол жеткізе алмайды.Сол өмірдің соңғы сатысында қалып қояды.Адам баласы өз еңбегінен қуаныш таба білсе бойына жаңа күш қосылып,еңбекке деген шабыты арта түседі. Тәрбиешінің басты қасиеті балаларды ойлап оларға қамқоршы бола білу.Өз махабатыңды балаларға сыйлай қоймай балалардыда осы сезімде болуын үйретемін.Топтағы құрдастарымен сыйластықта, ауызбіршілікте бола білуге ұйымшылдықта болуын менің бірінші талабым.Тек ауызбіршілікте ғана тәрбиешінің жұмысы нәтижелі болатыны сөзсіз.

 Менің жұмыс жасап жүрген балабақшам өзіме ыстық болады.Екінші үйім,екінші отбасым.Жұмыс жасап жатқан ұжымдастарымда бала тәрбиесіне үлкен көңіл бөледі.Ғимаратымыз жарық жылы.Іші баламен жұмыс жасауға барлық жағдай жасалып қойған. Біздің балабақшамыз санаторлық типте болғасын басқа балабақшаға қарағанда жауапкершілігіміз үлкен.Себебі балдарымыз қонатын болғасын біз оларға анасындай болуымыз қажет.Ата анасын жоқтатпауға тырысамыз.Өзімізге жақын тартып жылулықтарымызды сыйлаймыз.Әрине алдымыздағы баланы жетімсіретпеуге тырысамыз.Баламен қуанамын,олармен балаша ойнап өзімді балаша сезініп кетемін.Баламен өз қатарымдай сөйлесіп жан дүниесін білуге асығамын.Менің алдыма әр үйдің бұзығы, еркесі,үміті,шырағы,қызығы келеді. Әрине айта берсең бала туралы мақтаныш сөздер таусылмайды.Сол әр қайсысына қарағанда меніңде жұмысқа деген жігерім таусылмайтыны анық.Әр балаға жеке қарап жұмыстарымды алға өрбітуге тырысамын.

 Менің мамандығымның ерекшелігі –теңіздей махаббатымды балаларға сыйлай білу.Баланы өзіңе баурап тартып алу ,тәрбиешінің ғана қолынан келеді.Тәрбиеші үнемі ізденуде,жанжақты болу қажет.Жай ғана тәрбиеші болмау керек.Ол дымыздағы баланы өмір жолына бағдар жасап беруші,ішкі дүниесінің сәулетшісі.Тәрбиешінің алдында үлкен жауапкершілік тұрғанын сезініп отырамыз.Мен өз ісіме сенімдімін.Еңбегімнен қуаныш табамын.Бойыма жаңа күш қосылып еңбекке деген шабытым арта түседі.Ықыласпен шабытпен бастаған іс табысқа жететінін білемін.Меніңде мамандығым өз қызығымен қиындығымен толы.Ол күрделіде,қызықтыда,жауаптыда.Әрине біздің жұмысымыз оңай жұмыс емес.Бойымызда әділдік, мейірімділік жауапкершілікте болу керек.Өз мамандығымды сыйлы және абыройлы деп санаймын.Себебі жақсы ұстазды ешкім ешқашан ұмытпайды.Жақсы ұстаз болуға, тырысып жатқан ұстаздың бірі мен боламын.Еліміздің жарқын болашағы үшін тынымсыз жұмыс жасап,өз еңбегімді ақтап мамандығымды мақтан ететінімді айталамын.

 **«Балдырған» санаториялық бөбекжай бақша КММ**

 **Эссе**

 **Тақырып: Тәуелсіздік- ел тірегі**

 **Тәрбиеші: Жәлелова М.О.**

 Осыдан 30 жыл бұрын егемендігімізді жариялап, тәуелсіздікке қол жеткіздік. Бұл ғасырлар бойы қазақ халқының аңсаған арманы еді. Ұлы қазақ елі осы күнге жеткенше үш жүз жылға жуық бодандықтың бұғауында, жетпіс жылдан аса кеңес одағының шырмауында болды. Жер бетінде елдің бостандығын, халқының тәуелсіздігін ойламайтын жұрт жоқ болар.
 Тәуелсіз Қазақстан! Тәуелсіздік! Яғни егеменді, дербес мемлекет. Бүгінгі күні осы тәуелсіздігімізді алғанымызға 30 жыл уақытта зымырап келіп қалды. Ал осы уақыт тарих үшін қас - қағым - ақ. Қаншама ғасырларды алып құшақтаған тарих қойнау талай үлкен мемлекеттердің тәуелсіздігін көрген. Солай бола тұрса да, біз үшін өзіміздің тәуелсіздігіміз қымбат. Неге десеңіз, мемлекетіміздің сөнген отын жаққаны үшін, ата - бабамыздың рухын көтергені үшін, елімізді әлемге танытқаны үшін, «қазақ» деген атауға жан кіргізгені үшін бізге қымбат. Кей кезде маған осыдан 30 жыл бұрын біздің қазақ елі қандай еді деген сұрақ ойыма орала береді? Әрине, бұдан 30 жыл бұрын алға қойған мақсатымыз даңғыл жол болды, яғни тәуелсіздік даңғылы. Осы тәуелсіздікті алғаннан кейін халықтың басын біріктіріп, өз алдына ел қылуға Нұрсұлтан Әбішұлы Назарбаев қазақ елінің тұңғыш елбасы болды. Елбасының бастауымен қазақ халқы әлемге танылды. Елім ерлігін көрсетті, елдігін танытты. Қазақ халқы тәуелсіздігін алып, егемендігіне қол жеткізгенде өз алдына ел бола алатынына күмәндана қараған жандарда болған екен. Бірақ ар - намысты алға қойған Елбасымыз бен үкімет басында отырған елі үшін еңбек еткен ағаларымыздың аянбай еңбек етуі осы нұрлы күндерге жеткізді. Біз түрік ұрпағымыз, мекеніміз қасиетті - Түркістан. Осы өңірге ту тіккен біздің бақытымызды Нұрсұлтан ағамыз баянды етіп келеді. Тәуелсіздік жолы тәуекелді ту етті. Сөйтіп тәуекел қайығына міндік, 30 жыл ішінде басқа халықтар ғасырлар бойы өткен жолдан өттік.
 Аллаға шүкіршілік, Елбасымыз осы 30 жыл бойы елін, халқын осы даңғыл жолмен әкеле жатыр. Алға басып дамуымызда айқын әрі анық. Еліміздің рухы күннен – күнге көтеріліп келеді. Жалпы біз үшін тәуелсіздік – Ту, тәуелсіздік - ауа, жер - су, тәуелсіздік ел дәулеті болып табылады. Тәуелсіз дік - азаттықтың алтын діңгегі, ұлттық өрлеудің ұлы күші. Тәуелсіз елдің қызы - өжет, ұлы - қайратты, халқы - қаһарман. Қараның да, ханның да рухани өзегі тәуелсіздік. Ұлттық тілдің, дәстүрдің, салт - сананың мызғымас тірегі – тәуелсіздік! Халқының тәуелсіздігі үшін Жәнібек пен Керейден бастап Кенесарыға дейінгі қазақ хандары қарап жатпады. Барлығы да елдің тәуелсіздігі мен халқының тыныштығы үшін қажымай талмай күресті. 1986 жылғы желтоқсан оқиғасы, шын мәнінде, қазақ халқының тәуелсіздігі үшін ең соңғы күресі еді. Тәуелсіздік қажырлы күреспен келді. Бостандықтың 30 жылында жүз жылдарға татитын қадамдар жасалуда. Тәуелсіздіктің арқасында елдігімізге құт қонып, ырыс үйіріліп, ортаға үлкен сыбаға түсіп тұр. Қазақстан ертеңгі күні шыға ашылып, жан - жағына әдемілік, сұлулық сыйлайтын исі жұпар гүлдердей жайнап, құлпырып кетеріне осы елдің азаматы ретінде мен кәміл сенемін.
Ендігі ұрпақтың мақсаты мол біліммен қаруланып, кең - байтақ жерімізді теріс пиғылды басқыншылардан қорғау. Талай жерде құрсақта жатып, құрбан болып кете жаздаған тәуелсіздігімізді пәле жаладан аман сақтайық, ғұмыры ұзақ болғай. Ынтымағымыз жарасқан, бірліктегі ел бола берейік. Бұл мен сияқты мыңдаған қазақ халқының тілегі. Еліміз аман, жұртымыз тыныш болғай!

 **«Балдырған» санаториялық бөбекжай бақша КММ**

 **Эссе**

 **Тақырып: Тәуелсіздік - ел тірегі**

 **Тәрбиеші: Мұратова Ғ.А.**

 **Шалқар қаласы - 2021**

1991 жыл - еліміздің «Қазақстан» деген атпен бүкіл әлемге алғаш қадам басқан жылы. Сол сәттен бері міне 30 жыл да өте шықты. Қазіргі Қазақстан әлем сахнасында мақтанарлықтай беделге ие. Жас мемлекетіміз осындай аз ғана уақыттың ішінде көптеген ірі экономикалық, саяси және әлеуметтік жетістіктерге қол жеткізді. Қазіргі таңда Қазақстан жас мемлекет бола тұра, көптеген елдерден әлдеқайда алда. Еліміздің аяғынан нық тұруы, ұлттық қауіпсіздікті қамтамасыз ету және экономикамыздың жедел қарқынмен дамуы - қазіргі таңда негізгі стратегиялық бағыттар. Бүгінгі Қазақстан – тек өзі орналасқан аймақта ғана емес, бүкіл әлемдік проблемаларды талқылауда және шешуде ықпалды рөл атқаратын ел. «Қаз тұрып, қадам басқан тәуелсіздік сәбилік тұсауын өміршең уақытқа кестірген кезден бастап, осынау 30 жылдың бедерінде айшылық жерді алты рет аттаған алып секілді, дәуір жалынын мығым ұстап, тізгінін бекем қаға білді» - деп Елбасымыз айтқандай, егемен Қазақстанды бүгінде барша әлем танып отыр.Тәуелсіздік алғандағы алғашқы әрекеттердің арасында мемлекетіміздің ұлттық валютасы - теңгені енгізу, көршілес мемлекеттермен шекараны белгілеп алу, Конституциямызды бекіту бар еді. Ата Заңымызға сәйкес Қазақстан және қазақстандықтар ешкімнің жеріне көз салмайды, бірақ өз жерінің бір сантиметрін де ешкімге бермейді. Мұндай істердің орындалуы - ерекше тарихи жетістік. Айта берсек 30 жылда жеткен еліміздің жетістігі өте көп. Дегенмен, бұл жетістіктерге жетуде еліміз көп қиыншылықты көргенін ұмытпағанымыз жөн.

Егемендіктің қандай жолмен келгенін жақсы білеміз. Қазақстан үшін, қазақ халқы үшін тәуелсіздік аспаннан түскен сый емес еді. Халқымыз бостандықты аңсап, Тәуелсіздікке зарығып жетті. Тәуелсіздік жолында еліміз аз қиыншылық көрген жоқ. Тәуелсіздік – ата-бабамыздың ежелден келе жатқан арманы. Халқымыздың бостандыққа ұмтылысының және өшпес қайсар рухының арқасында тәуелсіздікке қол жеткіздік. Бұл күнге дейін жеткен ұмытылмас оқиғалар – ел бостандығын қорғау соғыстары мен ұлт-азаттық көтерілістердің тарихымызда өшпес өнеге, өлмес мұра ретінде сақталатыны рас. Елдің біртұтастығы мен тыныштығын сақтауға хан-сұлтандар, батырлар, қарапайым халықтың өзі де жандарын пида еткен.

 Тәуелсіздік деген ұлы жеңіске қол жеткізуде әлі де жаңғырып тұрған кешегі Желтоқсанның да септігі аз болған жоқ – студент жастардың көшеге шығып үндеуі және егемендік үшін зардап шегуге дайын екендігін көрсете білуі барша халыққа сенім мен жігер берген болатын.Қазіргі таңда Тәуелсіздік - барлығымыз үшін ерекше қасиетті күн. Бірліктің, ынтымақтастық пен татулықтың күні. Мемлекетіміздің тәуелсіздігі - ең алдымен халқымыздың бақыты. Алғашқы жылдарда басым мақсаттардың қатарында егемендікті нығайту, ұлттық қауіпсіздікті қамтамасыз ету, экономикадағы қиыншылықтарға жауап беру болған еді. Сондықтан бүгінгі күні халқымыз өткеннен қалған тарихи өнегені, отансүйгіштікті, ұлтына деген махаббатты жоғалтпай, әрі қарай жастардың патриоттық сезіміне енгізуге ерекше көңіл бөлуі керек деп ойлаймын.Тәуелсіздігімізді жариялағаннан бергі мезгіл ішінде көптеген елеулі табыстарға қол жеткіздік. Еліміздің тыныштығы мен қауіпсіздігі, көп ұлтты Қазақстан халқының жарастығы мен ынтымақтастығы Президентіміздің жүргізіп отырған парасатты көреген саясатының нәтижесі.Қазақстан - қазақ халқының ата-баба мекені, ежелгі қонысы. Еліміз өлшеусіз табиғат байлығымен ғана емес, ең алдымен сан түрлі ұлттардан құралған халқымен ерекше екенін ұмытпаған абзал. Бүгінгі бейбіт те шуақты күндерді бағалай отырып, жаңа биіктерге ұмтылу – біздің буынның бағыты болуы тиіс.